
	Številka: 542-276/2026/8

	Ljubljana, 19. 10. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Izhodišča za udeležbo delegacije Republike Slovenije na 63. sestanku Odbora za evropski statistični sistem, ki bo potekal od 29. do 30. oktobra 2026 v Bernu – NOVO GRADIVO


	1. Predlog sklepov vlade:

	
Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08 in 38/10 – ZUKN, 8/12, 21/13, 47/13 – ZDU-1G in 65/14, 55/17, 163/22 in 57/25 – ZF) je Vlada Republike Slovenije na  …. seji, dne ……. sprejela naslednji sklep:

1. Vlada Republike Slovenije je sprejela izhodišča za udeležbo delegacije Republike Slovenije na 63. sestanku Odbora za evropski statistični sistem, ki bo potekal od 29. do 30. oktobra 2026 v Bernu
 
2. Vlada Republike Slovenije imenuje delegacijo Republike Slovenije, ki se bo udeležila 63. sestanka Odbora za evropski statistični sistem v sestavi:
-  mag. Apolonija Oblak Flander, generalna direktorica Statističnega urada Republike
                      Slovenije, vodja delegacije
-  Andreja Hočevar, sekretarka na Statističnem uradu Republike Slovenije, odgovorna
   za mednarodne sodelovanje in evropske zadeve, članica delegacije  



                                                                                                                Mag. Janja Garvas
                                                                                                    GENERALNA SEKRETARKA VLADE




Priloga: 
Izhodišča za udeležbo delegacije Republike Slovenije na 63. sestanku Odbora za evropski statistični sistem, ki bo potekal od 29. do 30. oktobra 2026 v Bernu

Sklep prejmejo:
- Statistični urad RS
- Generalni sekretariat Vlade RS

	2. Osebe, odgovorne za strokovno pripravo in usklajenost gradiva:
- mag. Apolonija Oblak Flander, generalna direktorica Statističnega urada Republike
  Slovenije
             - Andreja Hočevar, sekretarka na Statističnem uradu Republike Slovenije

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	/

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA/NE

	b)
	usklajenost slovenskega pravnega reda s pravnim redom Evropske unije
	DA/NE

	c)
	administrativne posledice
	DA/NE

	č)
	gospodarstvo, zlasti mala in srednja podjetja ter konkurenčnost podjetij
	DA/NE

	d)
	okolje, vključno s prostorskimi in varstvenimi vidiki
	DA/NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	DA/NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
Predvideni stroški nočitev, prevoza, dnevnic in drugi stroški znašajo 1.960 EUR. Od tega bodo potni stroški v znesku 695 EUR povrnjeni s strani Evropske komisije.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	DA/NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA/NE

	Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13,10/14 164/20, 35/21, 51/21 in 114/21) sodelovanje javnosti pri sprejemu predloga ni potrebno.


	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)

	
    PODPIS PREDLAGATELJA:  mag. Apolonija Oblak Flander
                                                          generalna direktorica                                             


















PRILOGA  
Izhodišča za udeležbo delegacije Republike Slovenije na 63. sestanku Odbora za evropski statistični sistem, ki bo potekal od 29. do 30. oktobra 2026 v Bernu

I. Namen sestanka

[bookmark: OLE_LINK1][bookmark: OLE_LINK2]63. sestanek Odbora za evropski statistični sistem bo potekal od 29. do 30. oktobra 2026 v Bernu. Slovenijo bo na sestanku zastopala delegacija RS, ki jo bo vodila mag. Apolonija Oblak Flander, generalna direktorica Statističnega urada RS. 

Odbor za evropski statistični sistem (v nadaljevanju ESSC), ki je nadomestil Odbor za statistični program (SPC), je ustanovljen na podlagi 7. člena Uredbe o evropski statistiki (ES) 223/2009. ESSC je komitološki odbor, deluje pa tudi kot vodilno telo, ki razpravlja o ključnih strateških zadevah evropskega statističnega sistema, vključno z ukrepi, ki jih namerava Evropska komisija sprejeti za razvoj, pripravo in izkazovanje evropske statistike, z evropskim statističnim programom, s statistično zaupnostjo in z nadaljnjim razvojem Kodeksa ravnanja evropske statistike. Odbor zagotavlja evropskemu statističnemu sistemu (v nadaljevanju ESS) strokovne smernice za razvoj, pripravo in izkazovanje evropske statistike. Odbor pripravlja tudi stališča ESS v zvezi s strateškimi zadevami evropske statistike na mednarodni ravni, kakor tudi posebne dogovore glede zastopanja v mednarodnih statističnih telesih. Odbor sestavljajo predstavniki nacionalnih statističnih uradov, predseduje pa mu Evropska komisija (v nadaljevanju Komisija). 

Ob sestanku ESSC se bo delegacija Republike Slovenije v Bernu udeležila tudi redne letne konference predstojnikov evropskih statističnih uradov DGINS 2026, ki bo potekala neposredno pred sestankom ESSC. Konferenca bo namenjena strateški razpravi o pripravljenosti evropske uradne statistke na  umetno inteligenco in o pomenu vidnosti, dostopnosti in zaupanja v uradno statistiko v okolju umetne inteligence.

II. Vsebina

Točke v mnenje

1. Osnutek predloga Uredbe Evropskega parlamenta in Sveta o Evropskem sistemu nacionalnih in regionalnih računov 
ESSC je pozvan, da poda mnenje o osnutku predloga Uredbe o Evropskem sistemu nacionalnih in regionalnih računov. Po obravnavi na sestanku ESSC bo osnutek predloga Uredbe predložen v sprejem Evropski komisiji. Evropski sistem nacionalnih in regionalnih računov iz leta 2010 (ESA 2010) se posodablja v ESA 2030, da bi se uskladil s Sistem nacionalnih računov iz leta 2025 (SNA 2025) – novim svetovnim standardom za statistiko nacionalnih računov, ki ga je marca 2025 potrdila Statistična komisija OZN. Cilj posodobitve je ohraniti mednarodno primerljivost makroekonomske statistike EU ter uvesti spremembe, vključene v SNA 2025, ki odgovarjajo na prednostne potrebe uporabnikov (na primer na področjih globalizacije, digitalizacije, blaginje in trajnosti). ESA je v EU osrednji okvir za makroekonomske statistike, ki jih v veliki meri uporabljajo oblikovalci politik, akademski krogi in drugi uporabniki. Te statistike služijo tudi pomembnim evropskim administrativnim namenom (vključno z določanjem prispevkov članic EU na podlagi bruto nacionalnega dohodka – BND – v proračun EU, evropskim gospodarskim upravljanjem in dodeljevanjem strukturnih skladov EU), zato je zagotavljanje njihove relevantnosti in primerljivosti ključna. Splošna struktura pravne podlage za ESA 2030 ostaja v primerjavi z veljavno ESA 2010 nespremenjena in zajema temeljni pravni akt, Prilogo I z metodologijo ESA ter Prilogo II s programom posredovanja podatkov v okviru ESA. Glavne spremembe v ESA 2030 izhajajo iz sistema SNA 2025. V postopku priprave osnutka predloga Uredbe smo skušali predstavniki nacionalnih statističnih uradove nove zahteve omejiti v največji možni meri. Posodobitev sistema ESA je za ESS namreč obsežen projekt, ki v obdobju več let zahteva znatna in trajna vlaganja v razvoj in izvajanje. Implementacija posodobitve sistema ESA je načrtovana za leto 2030. 
Stališče Slovenije: Osnutek predloga Uredbe načeloma podpiramo, saj mora biti Evropski sistem nacionalnih računov usklajen s Sistemom nacionalni računov 2025, imamo pa pridržek glede določila, ki daje Evropski komisiji  pooblastila za spreminjanje Programa posredovanja podatkov po ESA 2030 z delegiranimi akti, kar bomo tudi izpostavili na sestanku ESSC. Menimo namreč, da je Program posredovanja podatkov po ESA 2030 bistven element uredbe in zato spremembe Programa ne morejo biti predmet delegiranih aktov. Poleg tega bomo tudi izpostavili, da menimo, da je vključitev določb o kripto sredstvih v Program posredovanja podatkov preuranjena. Odločitev o izhodišču in datumu prvega posredovanja podatkov bi bilo treba sprejeti šele potem, ko bodo razvite vsaj nekatere metodologije in bo ocenjena kakovost rezultatov. Posebna delovna skupina, ki je bila ustanovljena za to področje, bo namreč svoje poročilo predstavila šele sredi leta 2027. Pripombo bomo podali tudi na letno periodiko nekaterih novosti, saj bi radi preprečili potrebe po dodatnih zbiranjih podatkov. Večino dodatnih vsebin in porazdelitev bomo lahko zagotovili s pomočjo obstoječih administrativnih in statističnih virov podatkov. Zato ocenjujemo, da Uredba ne bo povzročila dodatnega bremena za gospodarske subjekte (neznanka zaenkrat ostajajo kripto sredstva), bodo pa znatno dodatno obremenjeni strokovnjaki Statističnega urada RS.

2. Osnutek predloga Uredbe Evropskega parlamenta in Sveta o spremembi Uredbe (ES) št. 184/2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb
ESSC je pozvan, da poda mnenje o osnutku predloga Uredbe o spremembi Uredbe (ES) št. 184/2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb. Po obravnavi na sestanku ESSC bo osnutek predloga Uredbe predložen v sprejem Evropski komisiji. Uredba (ES) št. 184/2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb je trenutno usklajena s 6. različico priročnika za plačilno bilanco iz leta 2009 (BPM6). Glede na to, da je Mednarodni denarni sklad marca 2025 objavil 7. različico tega priročnika (BPM7), je potrebna sprememba Uredbe, da bi zagotovili skladnost s prenovljenim globalnim statističnim standardom. Zaradi zagotavljanja konsistentnosti med sistemom nacionalnih računov in plačilno bilanco so se spremembe na svetovni ravni pripravljale vzporedno, s čimer smo dosegli usklajenost Sistema nacionalnih računov iz leta 2025 in 7. različico Priročnika za plačilno bilanco. To je izjemnega pomena za ustreznost makroekonomskih agregatov, saj so podatki plačilne bilance vložek v sistem nacionalnih računov.
Stališče Slovenije: Banka Slovenije, ki je pristojna za izvajanje Uredbe o statistiki Skupnosti glede plačilne bilance, mednarodne trgovine s storitvami in neposrednih tujih naložb, na osnutek predloga Uredbe nima pripomb. Ocena obremenitev, ki jih bo prineslo izvajanje te Uredbe, bo pripravljena v okviru postopka priprave stališča Slovenije na zakonodajni predlog EU.     

3. Osnutek predloga za prenovitev Uredbe Evropskega parlamenta in Sveta (EU) 2018/1091 o integrirani statistiki na ravni kmetij 
ESSC je pozvan, da poda mnenje o osnutku predloga za prenovitev Uredbe (EU) 2018/1091 o integrirani statistiki kmetij.  Po obravnavi na sestanku ESSC bo osnutek predloga za prenovitev Uredbe predložen v sprejem Evropski komisiji. Uredba o integrirani statistiki kmetij ureja zagotavljanje evropske statistike o strukturi kmetijskih gospodarstev. Vzpostavlja harmoniziran okvir, ki ga sestavlja sklop osnovnih spremenljivk, dopolnjen z več tematskimi moduli. Ti podatki so ključni za izvajanje in vrednotenje skupne kmetijske politike ter drugih pomembnih politik EU. Uredba pa ne vsebuje določb o zbiranju podatkov po letu 2026. Predlagana prenovitev Uredbe zagotavlja nadaljevanje zbiranja evropskih podatkov o strukturi kmetijskih gospodarstev v obdobju 2030–2039 ter naslavlja nove in nastajajoče potrebe po podatkih o kmetijskih gospodarstvih. Večji pomen so pridobile teme, povezane z odpornostjo kmetijstva, digitalizacijo in prilagajanjem podnebnim spremembam. Osnutek predloga za prenovitev uredbe vključuje tudi spremembe za izboljšanje pravočasnosti objavljanja podatkov na evropski ravni ter primerljivosti podatkov med državami ter predvideva zagotovitev osnovnih strukturnih podatkov o kmetijskih gospodarstvih v letih 2030 (popis) in 2033, 2036 (vzorčni raziskovanji). Hkrati z zagotovitvijo osnovnih podatkov predvideva tudi zagotovitev več tematskih modulov podatkov, ki se vedno zberejo z vzorčnimi raziskovanji. 
Stališče Slovenije: Splošni cilj osnutka predloga za prenovitev Uredbe o integrirani statistiki na ravni kmetij načeloma podpiramo. Na sestanku pa bomo opozorili na nekatere določbe, ki jih je treba še dodatno uskladiti. Osnutek predloga namreč še vedno ne prinaša pomembnih razbremenitev. Ocenjujemo, da bodo za podjetja in družinske kmetije obremenitve v zvezi s poročanjem podatkov ostale podobne kot v obdobju 2020–2029. Menimo, da bi ta del poročevalskih enot lahko bolj razbremenili na način, da bi iz osnovnega modula spremenljivk, ki jih bo potrebno v letu 2030 zbrati za celotno populacijo opazovanih enot, izločili vse tiste spremenljivke, ki jih ni mogoče pridobiti iz administrativnih virov ali drugih že razpoložljivih virov podatkov, prav tako pa bi morali ponovno razmisliti o zmanjšanju periodike izvajanja vzorčnega raziskovanja s treh na pet let. Osnutek predloga za prenovitev Uredbe vključuje tudi nekatere nove spremenljivke, ki pomenijo predvsem z vidika dela Statističnega urada RS večje obremenitve. Tako npr. posredovanje povezovalnih identifikatorjev kmetij pomeni večjo obremenitev zaradi zagotavljanja stalnosti identifikatorjev, pozitivni učinki posredovanja pa niso dovolj jasni. Predlog določanja SKD glavne dejavnosti kmetije pa pomeni pomembno dodatno obremenitev in tudi podvajanje, saj se na osnovi obstoječe  Uredbe že izračunava proizvodna tipologija kmetij (podoben podatek). Osnutek predloga za prenovitev Uredbe vključuje tudi krajše roke za poročanje podatkov Eurostatu, česar ne podpiramo, saj menimo, da skrajšani roki niso realni in jim ne bi mogli zadostiti.

4. Izvajanje Uredbe EP in Sveta o spremembi Uredbe (ES) št. 223/2009 o evropski statistiki  
Uredba EP in Sveta o spremembi Uredbe (ES) št. 223/2009 o evropski statistiki odpira novo poglavje za evropsko statistiko. Spremembe Uredbe bodo ESS omogočile, da postane bolj proaktiven in učinkoviteje pripravlja visokokakovostno in zaupanja vredno evropsko statistiko. Uredba med drugim  vključuje tudi določila, ki omogočajo dostop do podatkov v zasebni lasti za potrebe priprave uradne statistike. ESSC je pozvan, da potrdi strategije za uporabo podatkov v zasebni lasti za potrebe priprave uradne statistike za štiri prednostna statistična področja, in sicer za statistiko cen, statistiko dela, statistiko turizma in statistiko energetike. 
Stališče Slovenije: Slovenija podpira predlagane strategije za uporabo podatkov v zasebni lasti za potrebe priprave uradne statistike za štiri prednostna statistična področja, saj bo to pomembno prispevalo k izboljšanju kakovosti, pravočasnosti, pokritosti in učinkovitosti evropske statistike. Statistični urad RS aktivno sodeluje pri aktivnostih v zvezi z izvajanjem določil uredbe glede dostopa do podatkov v zasebni lasti za potrebe priprave uradne statistike. Predstavnica Statističnega urada RS je članica delovne skupine, ki je pripravila osnutek priročnika za sodelovanje z imetniki podatkov v zasebni lasti.   

Točke za razpravo

5. Predlog zaključkov konference DGINS 2026
ESSC bo predstavljen predlog zaključkov redne letne konference predstojnikov evropskih statističnih uradov DGINS 2026, ki bo potekala pred sestankom ESSC, od 28. do 29. oktobra 2026 v Bernu. 

6. Prenova  Kodeksa ravnanja evropske statistike – nadaljnji koraki
ESSC bo razpravljal o nadaljnjih korakih pri prenovi Kodeksa ravnanja evropske statistike (v nadaljevanju Kodeks). Kodeks predstavlja podlago za usklajene prakse, standarde kakovosti in smernice za njegovo izvajanje v celotnem ESS. Cilj prenove je zagotoviti, da Kodeks ostane relevanten v spreminjajočem se podatkovnem okolju ter ustrezno naslavlja nove izzive, povezane z uporabo umetne inteligence, novih podatkovnih virov, podatkovne etike in upravljanja tveganj. Upoštevati mora spremembe Uredbe 223/2009 o evropski statistiki, ugotovitve tretjega kroga ESS pregledov skladnosti s Kodeksom in nove izzive statističnega sistema. Prenova je pomembna za ohranjanje kakovosti, strokovne neodvisnosti in zaupanja v evropsko uradno statistiko. Potekala bo v dveh fazah – najprej konceptualizacija sprememb in nato priprava in usklajevanje prenovljenega besedila Kodeksa, katerega sprejetje je predvideno v letu 2028. Tako kot pri prejšnjih prenovah tudi tokratni pregled in posodobitev Kodeksa temelji na vključujočem procesu, v katerega bodo vključene vsi deležniki. Predlaga se tudi imenovanje nacionalnih koordinatorjev za revizijo Kodeksa, ki bi delovali kot osrednja povezava med nacionalnimi statističnimi uradi in Eurostatom, usklajevali bi nacionalna posvetovanja ter zagotavljali centralno nacionalno točko v postopku prenove. 
Stališče Slovenije: Podpiramo prenovo Kodeksa in imenovanje nacionalnih koordinatorjev. Statistični urad RS bo aktivno sodeloval pri prenovi ter s svojim strokovnim znanjem in izkušnjami prispeval k oblikovanju Kodeksa, ki bo ustrezno odražal nove izzive uradne statistike, hkrati pa ohranil jasnost, stabilnost in praktično uporabnost.

7. Raziskovalni program za stanovanjske nepremičnine, v katerih bivajo lastniki – končno poročilo in nadaljnji koraki
ESSC bo predstavljeno končno poročilo in rezultati izvedbe raziskovalnega programa vključitve indeksa cen stanovanjskih nepremičnin, v katerih bivajo lastniki, v harmonizirani indeks cen življenjskih potrebščin ter predlog glede nadaljnjih aktivnosti. Raziskovalna agenda, ki jo je ESSC potrdil maja 2024, je bila zaključena konec leta 2025 in je obsegala deset raziskovalnih aktivnosti, razdeljenih na praktični sklop izboljšanja pravočasnosti in pogostosti indeksa cen stanovanjskih nepremičnin, v katerih bivajo lastniki, ter metodološki del, ki je zajemal proučitev možnih pristopov za vključitev tega indeksa v harmonizirani indeks cen življenjskih potrebščin. Eksperimentalni izračuni za obdobje 2010–2025 kažejo, da ima vključitev indeksa cen stanovanjskih nepremičnin, v katerih bivajo lastniki, na ravni evropskih agregatov praviloma razmeroma majhen vpliv na skupno stopnjo inflacije, vendar se smer vpliva med pristopi razlikuje. Pristop neto pridobitev in poenostavljeni pristop stroškov uporabnika inflacijo pogosteje zvišujeta, medtem ko jo pristop enakovrednosti najemnin pogosteje znižuje. Vpliv je lahko na ravni posameznih držav izrazitejši kot na ravni evropskih agregatov. Eurostat predlaga, da se v okviru nadaljnjih korakov poleg izboljšanja pravočasnosti in pogostosti indeksa cen stanovanjskih nepremičnin in indeksa cen stanovanjskih nepremičnin, v katerih bivajo lastniki, metodološko delo prednostno usmeri v praktično implementacijo pristopa enakovrednosti najemnin. Eurostat namerava v letu 2028 na podlagi tega pristopa pripraviti evropske agregate ter skupaj z nacionalnimi statističnimi uradi držav članic razviti harmonizirane metodološke smernice, pri čemer bodo upoštevani tudi izzivi držav z majhnimi najemnimi trgi, kot je Slovenija. 
Stališče Slovenije: Slovenija podpira nadaljnje razvojno delo na področju vključevanja indeksa cen stanovanjskih nepremičnin, v katerih bivajo lastniki, v harmonizirani indeks cen življenjskih potrebščin. Razvojno delo je potrebno za vzpostavitev metode, ki bo zagotavljala primerljive rezultate med vsemi državami članicami, tudi tistimi z majhnimi najemnimi trgi. Statistični urad RS bo aktivno sodeloval pri nadaljnjih aktivnostih na tem področju.
Poročila Odboru

8. Evropski dan statistike 2026
ESSC se bo seznanil z aktivnostmi, ki jih organizira Eurostat ob obeležitvi Evropskega dneva statistike 2026. 

9. Zaključki konference ESAC »Evropska statistika na razpotju: prednostne naloge, priložnosti in izzivi«
ESSC se bo seznanil z zaključki konference »Evropska statistika na razpotju: prednostne naloge, priložnosti in izzivi«, ki jo bo organiziral Evropski svetovalni odbor za statistiko (ESAC) in ki bo potekala od 20.– 21. oktobra 2026 v Lizboni. 

10. Certificiranje informacijske varnosti nacionalnih statističnih uradov in drugih nacionalnih  organov, odgovornih za razvoj, pripravo in izkazovanje evropske statistike – prvo letno poročilo o napredku  
ESSC bo predstavljeno prvo letno poročilo o napredku tretjega cikla certificiranja informacijske varnosti nacionalnih statističnih uradov in drugih nacionalnih organov, odgovornih za razvoj, pripravo in izkazovanje evropske statistike. Projekt poteka v skladu z načrtom; do konca junija 2026 so bile izvedene vse načrtovane aktivnosti. Do julija 2028 bodo postopoma izvedena ocenjevanja vseh nacionalnih statističnih uradov in drugih nacionalnih  organov, odgovornih za razvoj, pripravo in izkazovanje evropske statistike. Po opravljenih pregledih bodo izdani certifikacijski memorandumi. ESSC bosta predloženi še dve letni poročili o napredku.

11. Poročilo ESGAB za leto 2026
Predsedujoči Evropskemu svetovalnemu organu za upravljanje statističnih podatkov (ESGAB) bo ESSC predstavil ključne poudarke letnega poročila ESGAB za leto 2026. 

12. Informacija o aktualnih temah 
ESSC se bo seznanil z ustno informacijo Eurostata o aktualnih temah, izpostavljenih v okviru Evropske komisije, ki zadevajo ESS. 

13. Poročilo partnerske skupine
ESSC se bo seznanil s poročilom zadnjega sestanka, s predlogom agende prihodnjega sestanka ter z izidom volitev novega člana in novega predsedujočega Partnerske skupine. Partnerska skupina je usmerjevalna skupina in omogoča učinkovito delovanje ESSC. Izvoljena članica Partnerske skupine je od marca 2025 tudi generalna direktorica Statističnega urada RS.

14. Poročilo predsedstva
ESSC se bo seznanil s poročilom irskega predsedstva in programom litovskega predsedstva na področju statistike. 

15. Poročila direktorskih in drugih skupin
ESSC se bo seznanil s poročilom skupine direktorjev za poslovne statistike.

